Mängisch han-y s Gfühl, y bi ständig uf dr Flucht. Egal wie wytt y renn, immer fehlt mr d Luft. Links, rächts, links rächts. Hütt tanz-y us dr Reihe - stinkfräch. Luxus pur, wenn nid muesch Schritt halte. Wien e Luxus Uhr, mini Zyt kasch nid zahle. Hektik isch ab sofort e Schimpfwort. Stress mi nid, ha dr Kopf voller Infos! Es stimmt scho: Y kommentier sälte Grücht. Aber falsch isch es nid, dass-y vor mr  sälber flücht. Normal - dasch kai Psycho bim rede. E Vogel muess fliege zur Psychohygiene. Wolke moole Bilder, vom Wind zerfätzt. E Sunnestrahl verirrt sich, trifft mi Härz. Mi Blick wird klärt dur e strahlendi Wand, will Basel die Stadt isch mit farbigem Abschied. Mi Stadtbild: Graffiti, die schönschte vom Dare. Do wirsch vrmisst, dä Abschied isch schwer.